आशा है आप स्वस्थ और खुश होंगी, ईश्वर आपको सदैव ऐसे ही खुश रखे। फरवरी 2000, ये वो वक्त था जब मैं करीबन पांच-छ साल का रहा होऊंगा, स्कूल जाना शुरू कर दिया था और इसी के साथ पत्र-पत्रिकाओं के पन्ने भी उलटने लगा। उस वक्त की पत्रिकाओं में सबसे ज्यादा तस्वीरें युद्ध में अपंग हो गए फौजियों की तस्वीरें थीं, उनमें से कुछ तस्वीरें आज भी दिमाग में छपी हुई हैं और करगिल के शहीदों के लिए श्रद्धा बचपन से लेकर आजतक ज्यों की त्यों बनी हुई है। आप शायद सोच रही होंगी की मैं ये सब क्यों बतला रहा हूँ तो मैं साफ़ कर दूँ की मैं आपको यह एहसास करवाना चाहता हूँ की किस तरह अपने फौजी पिता का अपमान करके आपने नीचता की हर परकाष्ठा को पार कर दिया है। गुरमेहर जी, क्योंकि आप इस देश के सबसे एलीट संस्थानों में पढ़ी हुई हैं इसलिए शायद आपको पता ना हो कि हमारे सनातन धर्म के शास्त्रों में माता-पिता का स्थान ईश्वर से भी ऊँचा बतलाया गया है। लेकिन आपको ये समझाने की कोशिश कर मैं एक मूर्खतापूर्ण कार्य कर रहा हूँ क्योंकि आपके दिमाग में जो वामपंथ का गन्दा कीड़ा घुसा हुआ है ना उसने आपको एक मानसिक दिव्यांग की श्रेणी में लाकर खड़ा कर दिया है, वामपंथ आपको एलीट तो बना देता है परंतु आपके हृदय में जो सही मायने में आपके अपने हैं उनके लिए कोई भावनाएं ही नहीं छोड़ता।